IKTATÓSZÁM: 07-7/312-19/2018 TÁRGY:az integrált nappali szociális intézmény szolgáltatói nyilvántartásba vételének módosítása

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2018. március 13.**-**i NYÍLT ÜLÉSÉRE

Előterjesztő: PFEFFER JÓZSEF

előterjesztés készítője: bodorné lux Viktória szociális ügyintéző

ELŐADÓ:pfeffer józsef elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás fenntartásában működő Integrált Nappali Szociális Intézmény Pécs, Apáca u. 12. szám alatti telephelyén, a Baranya Megyei Kormányhivatal Hatósági Főosztály Szociális és Gyámügyi Osztálya által kibocsátott engedély alapján pszichiátriai betegek közösségi ellátását biztosítja – a finanszírozási rendszerbe befogadott - 73 feladatmutatóval.

Az intézmény vezetője jelezte, hogy a közösségi ellátás iránt jelentősen megnövekedett igények okán, szükséges a meglévő szolgáltatás 20 feladatmutatóval történő növelése. A szolgáltatás biztosításához az intézmény telephelyén a tárgyi feltételek rendelkezésre állnak, a feladatmutató 93-ra történő növelése a jelenlegi dolgozói létszámmal biztosítható, a módosítással többlet állami támogatás igényelhető a feladat ellátásához.

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X.24.) Korm. rendelet 50/F.§ (2) bekezdése 2018. január 1-től előírja az egyéb főzőhelyként szociális étkeztetést nyújtó engedélyes fenntartója részére, a működési engedély szociális konyhára vagy népkonyhára történő módosításának kérelmezését. Amennyiben a fenntartó ezen kötelezettségének 2018. június 30-ig nem tesz eleget, úgy a működést engedélyező hatóság, az étkeztetésre vonatkozó engedélyt visszavonja.

Az Integrált Nappali Szociális Intézmény 8 telephelyén biztosít szociális étkeztetést, a működési engedélye alapján egyéb főzőhely címen. A fentiek alapján szükséges a szolgáltatói nyilvántartásba vételének módosítása az alábbi székhely, illetve telephelyek vonatkozásában egyéb főzőhelyről szociális konyhára:

* 7626 Pécs, Felsőbalokány u. 1/F.
* 7626 Pécs, Felsőbalokány u. 1/C.
* 7626 Pécs, Felsőbalokány u. 1/G.
* 7636 Pécs, Polgárszőlő u. 32-34.
* 7632 Pécs, Littke J. u. 10.
* 7633 Pécs, Garay u. 33.
* 7691 Pécs, Somogy u. 70.
* 7691 Vasas, „D” u. 2.

A személyes gondoskodást nyújtó szociális intézmények szakmai feladatiról és működésük feltételeiről szóló 1/2000. SzCsM rendeletnek a személyes gondoskodást nyújtó szociális intézményekben betölthető munkakörök megnevezésére vonatkozó előírásai, valamint a közösségi ellátások igénybevételi eljárásaival kapcsolatos szabályai is változtak 2018. január 1-től. Az Integrált Nappali Szociális Intézmény a szervezeti és működési szabályzatát, valamint a szakmai programját a fentiekben jelzett változások figyelembevételével elkészítette, mely dokumentumok jelen előterjesztés mellékleteként rögzítésre kerültek.

A szolgáltatói nyilvántartásba vételi eljáráshoz a fenntartónak be kell nyújtani a szolgáltatásra vonatkozó szakmai programot és az Intézmény Szervezeti és Működési Szabályzatát is a működést engedélyező hatósághoz, mely dokumentumokat a szociális igazgatásról és szociális ellátásokról szóló 1993. évi III. tv. 92/B. § (1) bekezdés c) pontja alapján a személyes gondoskodást nyújtó szociális intézmény állami fenntartójának jóvá kell hagynia.

Kérem a Tisztelt Társulási Tanácsot, hogy az előterjesztést és a határozati javaslatot szíveskedjen elfogadni.

Pécs, 2018. március 2.

**Pfeffer József**

elnök